
Z A P I S N I K
30. SEDNICE ODBORA ZA POLjOPRIVREDU, ŠUMARSTVO
I  VODOPRIVREDU, ODRŽANE 23. JUNA 2026. GODINE


Sednica je počela u 9,00 časova.
Sednici je predsedavao Marijan Rističević, predsednik Odbora.
Sednici su prisustvovali članovi Odbora: Dejan Bulatović, Dragan Jovanović, Veroljub Matić, Jožef Tobiaš i Milija Miletić.
Sednici su prisustvovali zamenici članova Odbora: Miljana Milojević (zamenik Radoslava Milojičića), Dragan Jonić (zamenik Gorana Petkovića), Nikola Pantelić (zamenik Ivane Stamatović) i Ivan Karić (zamenik Dijane Radović).
Sednici nisu prisustvovali članovi Odbora: Miroslav Aleksić, Žika Gojković, Slobodan Ilić, Dušan Nikezić, dr Ana Oreg, Slobodan Petrović, Zoran Sandić kao ni njihovi zamenici.
Sednici su prisustvovali predstavnici Ministarstva poljoprivrede, šumarstva i vodoprivrede: Stana Božović, državni sekretar, Marko Saranovac, šef kabineta, Nemanja Lečić, v.d. direktora Uprave za agrarna plaćanja i Jasmina Miljković, šef IPARD pregovaračkog tima, načelnik Odeljenja za upravljanje IPARD programom.

Odbor je jednoglasno (10 za) usvojio sledeći:

D n e v n i   r e d
1. Razmatranje Predloga zakona o potvrđivanju Izmena i dopuna Sektorskog sporazuma između Vlade Republike Srbije i Evropske komisije o mehanizmima primene finansijske pomoći Unije Republici Srbiji u okviru Instrumenta za pretpristupnu pomoć u oblasti podrške programa ruralnog razvoja (IPARD III), koji je podnela Vlada (broj 011-1799/26 od 22. maja 2026. godine).

Pre početka rasprave o tački dnevnog reda, usvojen je zapisnik 28. sednice Odbora, koja je održana 06. aprila 2026. godine, u tekstu u kome je i predložen. Zapisnik je usvojen većinom glasova (9 za, 1 nije glasao).

Takođe, pre početka rasprave o tački dnevnog reda, usvojen je zapisnik 29. sednice Odbora, koja je održana 11. maja 2026. godine, u tekstu u kome je i predložen. Zapisnik je usvojen većinom glasova (9 za, 1 nije glasao).

Prva tačka dnevnog reda – Razmatranje Predloga zakona o potvrđivanju Izmena i dopuna Sektorskog sporazuma između Vlade Republike Srbije i Evropske komisije o mehanizmima primene finansijske pomoći Unije Republici Srbiji u okviru Instrumenta za pretpristupnu pomoć u oblasti podrške programa ruralnog razvoja (IPARD III), koji je podnela Vlada (broj 011-1799/26 od 22. maja 2026. godine).

Odbor je bez rasprave većinom glasova (8 za, 2 nije glasalo), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći
I z v e š t a j
Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Izmena i dopuna Sektorskog sporazuma između Vlade Republike Srbije i Evropske komisije o mehanizmima primene finansijske pomoći Unije Republici Srbiji u okviru Instrumenta za pretpristupnu pomoć u oblasti podrške programa ruralnog razvoja (IPARD III), koji je podnela Vlada.
	Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 9.15  časova.


Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

